钦定古今图书集成/明伦汇编/官常典/第479卷 > 尉长命
## 钦定古今图书集成/明伦汇编/官常典/第479卷 > 尉长命

按《北齐书》本传，“长命，太安狄那人也。父显，魏镇远将
军、代郡太守。长命性和厚，有器识。扶阳之乱，寄居太
原。及高祖将建大义，长命参计策，从高祖破四胡于
韩陵，拜安南将军。樊子鹄据兖州反，除东南道大都
督，与诸军讨平之。转镇范阳城，就拜幽州刺史，督安
平二州事。州居北垂，土荒民散。长命虽多聚敛，然以”
恩抚民，少得安集。寻以疾去职。未几，复征拜车骑大
将军、都督西燕幽沧瀛四州诸军事、幽州刺史。卒于
州。赠以本官，加司空，谥曰“武壮。”